98

**ส่วนที่ 4**

**การติดตามและประเมินผล**

1. **การติดตามและประเมินผลยุทธศาสตร์**

ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ ได้กำหนดให้องค์กรปกครองส่วนท้องถิ่น มีอำนาจและหน้าที่ในการจัดทำแผนพัฒนาท้องถิ่นของตนเอง โดยในการจัดทำแผนพัฒนาขององค์กรปกครองส่วนท้องถิ่นนั้น จะต้องดำเนินการตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ ๓) พ.ศ. ๒๕๖๑ ทั้งนี้ แผนพัฒนาท้องถิ่นจะต้องสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงาน ดังนั้น จึงต้องมีการกำหนดยุทธศาสตร์การพัฒนาขององค์กรปกครองส่วนท้องถิ่นในเขตจังหวัดขึ้น ตามกระบวนการพิจารณาจากประชาคมท้องถิ่นระดับจังหวัด ร่วมกับคณะกรรมการพัฒนาองค์การบริหารส่วนจังหวัด คณะกรรมการประสานแผนพัฒนาท้องถิ่นระดับจังหวัด ผู้แทนองค์กรปกครองส่วนท้องถิ่นในเขตจังหวัด ร่วมกันจัดทำ ทบทวน หรือเปลี่ยนแปลงยุทธศาสตร์การพัฒนาขององค์กรปกครองส่วนท้องถิ่นในเขตจังหวัด เพื่อให้การจัดทำแผนพัฒนาขององค์กรปกครองส่วนท้องถิ่นเกิดประสิทธิภาพ ประสิทธิผล โดยนำยุทธศาสตร์การพัฒนาขององค์กรปกครองส่วนท้องถิ่นในเขตจังหวัดไปใช้เป็นแนวทางในการจัดทำแผนพัฒนาท้องถิ่นของตนเองได้ต่อไป และเพื่อให้สามารถบูรณาการกับแผนพัฒนาจังหวัด แผนปฏิบัติราชการประจำปีของจังหวัดและตอบสนองความต้องการของประชาชนอันจะนำไปสู้การจัดทำงบประมาณ ที่มีประสิทธิภาพในท้องถิ่นได้อย่างแท้จริง เป็นเครื่องมือในการพัฒนาท้องถิ่นให้เข้มแข็ง เกิดประโยชน์สูงสุดต่อประชาชนในท้องถิ่น

ดังนั้น องค์กรปกครองส่าวนท้องถิ่น จึงต้องกำหนดยุทธศาสตร์การพัฒนาขององค์กรปกครองส่วนท้องถิ่นให้สอดคล้องยุทธศาสตร์การพัฒนาขององค์กรปกครองส่วนท้องถิ่นในเขตจังหวัด เพื่อนำไปสู่การ บูรณาการร่วมกัน ให้เกิดความสอดคล้องกับแผนพัฒนาจังหวัด สามารถเชื่อมโยงไปสู่แผนพัฒนากลุ่มจังหวัด แผนพัฒนาภาค แผนพัฒนาเศรษฐกิจและสังคมแห่งชาติ ฉบับที่ ๑๒ แผนยุทธศาสตร์ชาติ ๒๐ ปี ไทยแลนด์ ๔.๐ และในการจัดทำแผนพัฒนาท้องถิ่น (พ.ศ. ๒๕๖๑ – ๒๕๖๕) จะต้องมีการติดตามและติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่นขององค์กรปกครองส่วนท้องถิ่น ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ ๓) พ.ศ. ๒๕๖๑ โดยคณะกรรมการติดตามและประเมินผลแผนพัฒนาท้องถิ่น จะต้องดำเนินการให้คะแนนตามเกณฑ์ที่กำหนดไว้ ซึ่งเป็นส่วนหนึ่งของการติดตามและประเมินผลแผนพัฒนา โดยดำเนินการให้แล้วเสร็จภายในหกสิบวัน นับแต่วันที่ประกาศใช้งบประมาณรายจ่าย รายละเอียดแนวทางการพิจารณาตามหนังสือกระทรวงมหาดไทย ด่วนที่สุด ที่ มท ๐๘๑๐.๓/ว ๒๙๓๑ ลงวันที่ ๑๕ พฤษภาคม ๒๕๖๒ เรื่อง ซักซ้อมแนวทางการทบทวนแผนพัฒนาท้องถิ่น (พ.ศ. ๒๕๖๑ – ๒๕๖๕) ขององค์กรปกครองส่วนท้องถิ่น ดังนี้

99

 **แนวทางการพิจารณาการติดตามและประเมินผลยุทธศาสตร์**

**เพื่อความสอดคล้องแผนพัฒนาท้องถิ่นขององค์กรปกครองส่วนท้องถิ่น**

|  |  |
| --- | --- |
| **ประเด็นการพิจารณา** | **คะแนน** |
| **๑. ข้อมูลสภาพทั่วไปและข้อมูลพื้นฐานขององค์กรปกครองส่วนท้องถิ่น** | **๒๐** |
| **๒. การวิเคราะห์สภาวการณ์และศักยภาพ** | **๒๐** |
| **๓. ยุทธศาสตร์ประกอบด้วย** | **๖๐** |
|  ๓.๑ ยุทธศาสตร์ขององค์กรปกครองส่วนท้องถิ่น | (๑๐) |
|  ๓.๒ ยุทธศาสตร์ขององค์กรปกครองส่วนท้องถิ่นในเขตจังหวัด | (๑๐) |
|  ๓.๓ ยุทธศาสตร์จังหวัด | (๑๐) |
|  ๓.๔ วิสัยทัศน์ | (๕) |
|  ๓.๕ กลยุทธ์ | (๕) |
|  ๓.๖ เป้าประสงค์ของแต่ละประเด็นกลยุทธ์ | (๕) |
|  ๓.๗ จุดยืนทางยุทธศาสตร์ | (๕) |
|  ๓.๘ แผนงาน | (๕) |
|  ๓.๙ ความเชื่อมโยงของยุทธศาสตร์ในภาพรวม | (๕) |
| **รวมคะแนน** | **๑๐๐** |

1. **การติดตามและประเมินผลโครงการ**

การจัดทำแผนพัฒนาท้องถิ่น (พ.ศ. ๒๕๖๑ – ๒๕๖๕) ขององค์กรปกครองส่วนท้องถิ่น จะต้องมีการติดตามและประเมินผลโครงการขององค์กรปกครองสวนท้องถิ่นเพื่อความสอดคล้องแผนพัฒนาท้องถิ่น ตามระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ ๓) พ.ศ. ๒๕๖๑ โดยคณะกรรมการติดตามและประเมินผลแผนพัฒนาท้องถิ่น จะต้องดำเนินการให้คะแนนตามเกณฑ์ที่กำหนดไว้ ซึ่งเป็นส่วนหนึ่งของการติดตามและประเมินผลแผนพัฒนา โดยดำเนินการให้แล้วเสร็จภายในหกสิบวัน นับแต่วันที่ประกาศใช้งบประมาณรายจ่าย รายละเอียดแนวทางการพิจารณาตามหนังสือกระทรวงมหาดไทย ด่วนที่สุด ที่ มท ๐๘๑๐.๓/ว ๒๙๓๑ ลงวันที่ ๑๕ พฤษภาคม ๒๕๖๒ เรื่อง ซักซ้อมแนวทางการทบทวนแผนพัฒนาท้องถิ่น (พ.ศ. ๒๕๖๑ – ๒๕๖๕) ขององค์กรปกครองส่วนท้องถิ่น ดังนี้

100

**แนวทางการพิจารณาการติดตามและประเมินผลโครงการ**

**เพื่อความสอดคล้องแผนพัฒนาท้องถิ่น (พ.ศ. ๒๕๖๑ – ๒๕๖๕) ขององค์กรปกครองส่วนท้องถิ่น**

|  |  |
| --- | --- |
| **ประเด็นการพิจารณา** | **คะแนน** |
| **๑. การสรุปสถานการณ์การพิจารณา** | **๑๐** |
| **๒. การประเมินผลการนำแผนพัฒนาท้องถิ่นสี่ปีไปปฏิบัติในเชิงปริมาณ** | **๑๐** |
| **๓. การประเมินผลการนำแผนพัฒนาท้องถิ่นสี่ปีไปปฏิบัติในเชิงคุณภาพ** | **๑๐** |
| **๔. แผนงานและยุทธศาสตร์การพิจารณา** | **๑๐** |
| **๕. โครงการพัฒนา ประกอบด้วย** | **๖๐** |
|  ๕.๑ ความชัดเจนของชื่อโครงการ | (๕) |
|  ๕.๒ กำหนดวัตถุประสงค์สอดคล้องกับโครงการ | (๕) |
|  ๕.๓ เป้าหมาย (ผลผลิตของโครงการ) มีความชัดเจนนำไปสู่การตั้งงบประมาณได้ถูกต้อง | (๕) |
|  ๕.๔ โครงการมีความสอดคล้องกับแผนยุทธศาสตร์ชาติ ๒๐ ปี | (๕) |
|  ๕.๕ เป้าหมาย (ผลผลิตของโครงการ) มีความสอดคล้องกับแผนพัฒนาเศรษฐกิจและ สังคมแห่งชาติ | (๕) |
|  ๕.๖ โครงการมีความสอดคล้องกับ Thailand ๔.๐  | (๕) |
|  ๕.๗ โครงการสอดคล้องกับยุทธศาสตร์จังหวัด | (๕) |
|  ๕.๘ โครงการแก้ไขปัญหาความยากจนหรือการเสริมสร้างให้ประเทศชาติมั่งคง มั่งคั่ง  ยั่งยืน ภายใต้หลักประชารัฐ | (๕) |
|  ๕.๙ งบประมาณ มีความสอดคล้องกับเป้าหมาย (ผลผลิตของโครงการ) | (๕) |
|  ๕.๑๐ มีการประมาณการราคาถูกต้องตามหลักวิธีการงบประมาณ | (๕) |
|  ๕.๑๑ มีการกำหนดตัวชี้วัด (KPI) และสอดคล้องกับวัตถุประสงค์และผลคาดว่าที่จะได้รับ | (๕) |
|  ๕.๑๒ ผลที่คาดว่าจะได้รับ สอดคล้องกับวัตถุประสงค์ | (๕) |
| **รวมคะแนน** | **๑๐๐** |

1. **สรุปผลการพัฒนาท้องถิ่นในภาพรวม**

ในการจัดทำแผนพัฒนาท้องถิ่น (พ.ศ. ๒๕๖๑ – ๒๕๖๕) ขององค์กรปกครองส่วนท้องถิ่น ก็เพื่อใช้เป็นเครื่องมือในการพัฒนา เป็นแนวทางในการบริหารพัฒนาท้องถิ่นให้บรรลุตามวัตถุประสงค์และเป้าหมาย เกิดประสิทธิภาพประสิทธิผลสูงสุดในการแก้ไขปัญหาให้กับประชาชน ก่อให้เกิดประโยชน์และสามารถตอบสนองความต้องการพัฒนาของประชาชน โดยพิจารณาบรรจุโครงการในงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสม โดยจะต้องมีการติดตามและประเมินผลแผนพัฒนาตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ ๓) พ.ศ. ๒๕๖๑ เป็นการสรุปผลในภารวมของท้องถิ่น เป็นการติดตามผลการนำยุทธศาสตร์ขององค์กรปกครองส่วนท้องถิ่น ว่าเกิดผลทั้งในเชิงปริมาณ และเชิงคุณภาพ อย่างไร ซึ่งสามารถวัดผลได้ทั้งเชิงสถิติต่างๆ ตาราง กราฟ และการพรรณนา ดังนี้

101

**3.1 การวัดผลในเชิงปริมาณและเชิงคุณภาพ**

 **การวัดผลในเชิงปริมาณ (Quantity)**

โดยเครื่องมือที่ใช้ในการติดตามและประเมินผลในเชิงปริมาณ มีดังนี้

 แบบที่ 1 การกำกับการจัดทำแผนยุทธศาสตร์ขององค์กรปกครองส่วนท้องถิ่น

 แบบที่ 2 แบบติดตามผลการดำเนินงานขององค์กรปกครองส่วนท้องถิ่น

 แบบที่ 3/1 แบบประเมินผลการดำเนินงานตามแผนยุทธศาสตร์

 แบบประเมินคุณภาพของแผนพัฒนา

 การติดตามและประเมินผลด้วยระบบ e-plan (ติดตามว่าในแต่ละยุทธศาสตร์ของแต่ละปี ได้ดำเนินโครงการไปจำนวนกี่โครงการ ใช้งบประมาณไปเท่าไหร่ คิดเป็นร้อยละเท่าไหร่ของโครงการทั้งหมด )

  **การวัดผลในเชิงคุณภาพ**

 การวัดผลในเชิงคุณภาพโดยใช้การสำรวจความพึงพอใจในการวัดผลเชิงคุณภาพโดยภาพรวม โดยได้มีการประเมินผลความพึงพอใจ ซึ่งการประเมินผลความพึงพอใจทำให้ทราบถึงผลเชิงคุณภาพในการดำเนินงานของ อบต.โดยภาพรวม

 โดยเครื่องมือที่ใช้ในการประเมินความพึงพอใจ มีดังนี้

 แบบที่ 3/2 แบบประเมินความพึงพอใจต่อผลการดำเนินงานของ อบต.

 แบบที่ 3/3 แบบประเมินความพึงพอใจของประชาชนที่มีต่อการให้บริการ

**4. ข้อเสนอแนะในการจัดทำแผนพัฒนาท้องถิ่นในอนาคต**

 **4.1 ผลกระทบนำไปสู่อนาคต**

1.ปัญหาด้านโครงสร้างพื้นฐาน ที่ยังต้องพัฒนาเพื่อให้ประชาชนได้มีระบบโครงสร้างพื้นฐานที่ได้มาตรฐานและเพียงพอ ได้แก่ ถนน ไฟฟ้า ไฟฟ้าส่องสว่าง ระบบประปา ผังเมืองและการควบคุมอาคาร เนื่องจากงบประมาณที่ใช้ในการดำเนินการต่างๆนั้นต้องใช้งบประมาณมากและงบประมาณขององค์กรปกครองส่วนท้องถิ่นไม่สามารถดำเนินการได้เพียงพอต้องของบประมาณจากหน่วยงานภายนอกที่เกี่ยวข้องมาดำเนินการด้วย

 2.ปัญหาเรื่องสังคมและคุณภาพชีวิต ได้แก่ ปัญหาเรื่องยาเสพติด ปัญหาเรื่องโรคระบาด ปัญหาสุขภาพ ปัญหาเรื่องการศึกษาที่เด็กต้องออกกลางคัน ปัญหาเด็กท้องก่อนวัยอันควร ปัญหาเรื่องรายได้ทีไม่เพียงพอ ปัญหาเหล่านี้หากไม่ดำเนินการจะส่งผลกระทบในอนาคต อบต.จึงได้บรรจุโครงการในแผนพัฒนาและร่วมมือกับหน่วยงานภายนอกที่เกี่ยวข้องในการแก้ไขปัญหาดังกล่าว

3.ปัญหาด้านเศรษฐกิจ ประชาชนมีรายได้น้อย ได้น้อย มีหนี้สินเยอะ ไม่เพียงพอในการดำรงชีวิต ค่าครองชีพสูง แนวทางการแก้ไขปัญหา ให้ความรู้เกี่ยวกับการประกอบอาชีพ สาธิตการประกอบอาชีพ ช่วยเหลือประชาชนซ่อมแซมบ้านคนจน ผู้มีรายได้น้อย

4.ปัญหาเรื่องทรัพยากรธรรมชาติและสิ่งแวดล้อม ปัญหาด้านทรัพยากรธรรมชาติที่มีพื้นที่อยู่ในเขตป่าสงวนแห่งชาติ ปัญหาสิ่งแวดล้อมที่มีโรงงานมาดำเนินการในพื้นที่ ปัญหาเรื่องขยะมูลฝอย แนวทางในการดำเนินการแก้ไขและพัฒนา ได้แก่การขอใช้พื้นที่กับป่าไม้เพื่อพัฒนาแหล่งท่องเที่ยว การร่วมมือกับหน่วยงานที่กำกับดูแลให้โรงงานดำเนินการตามระเบียบที่เกี่ยวข้อง การรณรงค์ให้ประชาชนในตำบลคัดแยกขยะและกำจัดขยะได้อย่างถูกต้อง

102

 **4.2 ข้อสังเกต ข้อเสนอแนะ ผลจากการพัฒนา**

 ข้อสังเกต จากการสำรวจข้อมูล การลงพื้นที่ในตำบล จะเห็นว่าประชาชนยังมีปัญหาที่จะต้องดำเนินการแก้ไขอยู่มากและหลายด้าน ซึ่งประชาชนไม่สามารถแก้ไขปัญหาเองได้จึงต้องเสนอให้องค์กรปกครองส่วนท้องถิ่นแก้ไข ทำให้มีการเสนอโครงการเข้ามาเป็นจำนวนมาก ซึ่งงบประมาณขององค์กรปกครองส่วนท้องถิ่นนั้นมีจำกัดไม่เพียงพอต่อการจัดการได้.และกระบวนการแก้ไขปัญหาบางอย่างต้องผ่านกระบวนการหลายขั้นตอน บางครั้งการแก้ไขปัญหาอาจมีข้อจำกัดเรื่องระเบียบกฎหมายที่เกี่ยวข้องทำได้ยากและบางเรื่องอาจทำไม่ได้

 ข้อเสนอแนะ จากข้อสังเกตดังกล่าว มีข้อเสนอแนะในการแก้ไขปัญหาต่างๆ ดังนี้ ปัญหาต่างๆ ที่ถูกเสนอมายังองค์กรปกครองส่วนท้องถิ่น นั้น ควรนำมาพิจารณาจัดลำดับความสำคัญโดยประชาคมท้องถิ่น ซึ่งมีหลายภาคส่วน ประกอบไปด้วย คณะกรรมการพัฒนาขององค์กรปกครองส่วนท้องถิ่น สมาชิกสภาท้องถิ่น ผู้นำหมู่บ้าน ตัวแทนส่วนราชการ รัฐวิสาหกิจ หน่วยงานที่เกี่ยวข้อง ประชาชนทั่วไป ร่วมกันพิจารณาจัดลำดับความสำคัญของโครงการ และพิจารณาบรรจุเข้าแผนพัฒนาท่องถิ่นต่อไป กรณีโครงการที่เกินศักยภาพก็ให้องค์กรปกครองส่วนท้องถิ่นเสนอขอรับการสนับสนุนจากหน่วยงานอื่น

 ผลจากการพัฒนา จากการพัฒนาที่ผ่านมาพบว่าองค์กรปกครองส่วนท้องถิ่นได้แก้ไขปัญหาให้กับประชาชนได้ในหลายเรื่อง และครอบคลุมทุกด้าน มีผลการประเมินอยู่ในเกณฑ์ที่ดี ประชาชนมีความพึงพอใจ ในการแก้ไขปัญหาขององค์กรปกครองส่วนท้องถิ่น แต่ก็ยังมีปัญหาที่จะต้องแก้ไขต่อไป เพราะปัญหาบางอย่างนั้นต้องดำเนินการอย่างต่อเนื่อง ไม่ว่าจะเป็นด้านสิ่งแวดล้อม ด้านขยะมูลฝอย ปัญหาด้านโครงสร้างพื้นฐานที่ต้องดำเนินการให้เพียงพอ ปัญหาเรื่องเศรษฐกิจและสังคมเพื่อให้ประชาชนได้มีคุณภาพชีวิตที่ดีขึ้น

105

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*